Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 116

2. Követelmények 2.1. Szakmai elméleti követelmények Szakrajz: A mesterjelölt — ismerje a szakszerű méretvétel szabályait; — tudjon a méretvétel alapján alapszerkesztést készíteni (saját módszerei szerint), modellezni és szabásmintát készíteni; — tudjon a modellrajz (fotó, divatkép) alapján bármilyen férfi felsőruházati szabásmintát készíteni; — tudjon az alkati sajátosságok messzemenő figyelembevételével szabásmintát készíteni; — a modellekhez tudjon közbélés és selyembélés szabásmintát, jelölő és egyéb alkatrészmintát készíteni; — ismerje a szabásminták felhelyezésének (felfektetésének) szabályait; — ismerje a műszaki sorozatok, a terítékrajzok készítésének módszereit; — ismerje és tudja alkalmazni az új divatirányzatokat. Anyag- és áruismeret: A mesterjelölt ismerje — a ruházati szakmában használatos alapanyagokat, kellékeket és betétanyagokat; — a textilipari alapfogalmakat, alapkötéseket, színezési, mintázási, illetve felületkialakító eljárásokat; — a jellegzetesebb szövetek nyersanyagának eredetét, alapvető tulajdonságait; — az alapvető nyersanyagok egyszerű módszerekkel történő azonosítását (égetés, tapintás); — a lánc- és vetülékirány, valamint a szín- és fonákoldal megállapítását; — a varrócérnák alapanyagát, minőségi jellemzőit, alkalmazási területeit; — a ruhaipari termékek ismeretében az alapanyagokhoz a kellékek és segédanyagok kiválasztását. Technológia: A mesterjelölt — tudjon önállóan és szakszerűen megtervezni és elkészíteni férfi ruhadarabokat az alapanyag sajátosságainak és a megrendelő igényeinek megfelelően; 2001/117. szám — ismerje és tudja alkalmazni a ruhaipari dokumentációk rendszerét, jelölési módszereit; — tudjon helyes technológiai módszert választani a szabás, varrás, vasalás, illetve ragasztás berendezéseinek kiválasztásakor az elkészítendő ruhadarab figyelembevételével; — ismerje a normáltól eltérő testalkatokra történő megmunkálás szabályait, lehetőségeit; — ismerje a különböző termékek minőségi követelményeit; — törekedjen a korszerű technológiák alkalmazására. Munka- és környezetvédelem: A mesterjelölt tudja — a szakmai munkaterületre jellemző veszélyforrásokat, elhárítási lehetőségeiket, — az egészséget nem veszélyeztető, biztonságos munkavégzéssel kapcsolatos munkavédelmi (biztonsági és egészségvédelmi), tűzvédelmi, környezetvédelmi előírásokat, — munkabalesetek, foglalkozási megbetegedés esetén szükséges teendőket, beleértve a segítségnyújtást is, 2.2. Szakmai gyakorlati követelmények A mesterjelölt szakszerűen tudjon: — a megrendelővel előzetesen kiválasztott fazonhoz megfelelő anyagot és mennyiséget (fm) megbeszélni, valamint a vállalási árat közölni; — divatlapok alapján a megrendelő alakjának megfelelő fazont ajánlani és figyelembe venni az anyag jellegét és minőségét a modell elkészítésénél; — méretet venni (vegye figyelembe a megrendelő testalkatának minden rendellenességét); — a pontos mértékvétel után — a kiválasztott fazon alapján — megfelelő szabásmintát elkészíteni, megfelelően modellezni; — a gyártmány- és gyártáselőkészítés folyamatait helyesen alkalmazni; — a kiszabott kelméhez segédanyagot és kelléket helyesen kiválasztani; — próbára, illetve próbákra állítani, próbálni, igazításokat egyértelműen jelölni; — a megrendelő igényeinek megfelelően alakítást, javítást, alakra igazítást megfelelően elkészíteni, elvégezni; — a felsőruházati termékek (téli- és átmeneti kabátok, zakók, mellények, nadrágok, sport és alkalmi ruházatok) elkészítésének bármely munkafolyamatát magas szinten megtervezni, esztétikusan kivitelezni. IV. Szakmai minősítés és vizsgáztatás rendje A mesterjelöltnek a Mestervizsga Bizottság előtt kell számot adni elméleti felkészültségéről, gyakorlati tudásáról. A mestervizsga célja annak megállapítása, hogy a mesterjelölt — elsajátította-e a tevékenysége gyakorlásához mesterszinten szükséges szakmai, elméleti gyakorlati, vállalkozási és pedagógiai ismereteket; — rendelkezik-e a szükséges és kívánatos készségekkel; — a fentiek birtokában képes munkáját magas színvonalon, önállóan végezni. A mestervizsga részei: — vállalkozási ismeretek (közgazdasági, jogi, munkaügyi stb. ismeretek) vizsga, — pedagógiai (munkapedagógiai) ismeretek vizsga, — szakmai gyakorlati vizsga, — szakmai elméleti (írásbeli, szóbeli) vizsga. Megjegyzés: A vállalkozási ismeretek és a pedagógiai ismeretek vizsgarész követelményrendszere egységes, azokat az adott szakképesítésért felelős minisztérium rendelete, az ipari mesterképzés szakmai és vizsgakövetelményeiről szóló

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes